b"\n_START_ARTICLE_\nFarm\xc3\xa0cia de Tortell\xc3\xa0\n_START_SECTION_\nDescripci\xc3\xb3\n_START_PARAGRAPH_\nCasa situada a la Pla\xc3\xa7a del Mercat del poble de Tortell\xc3\xa0 . Disposa de baixos, on s'hi va situar la farm\xc3\xa0cia de la poblaci\xc3\xb3; la porta que hi d\xc3\xb3na acc\xc3\xa9s \xc3\xa9s plenament modernista, amb predomini de l\xc3\xadnies corbes i vidres gravats a l'\xc3\xa0cid, que contenen decoracions de fullatges i flors. El primer pis t\xc3\xa9 un ampli balc\xc3\xb3, sostingut per sis m\xc3\xa8nsules ornades amb fullatges estilitzats; dues portes hi donen acc\xc3\xa9s, emmarcades per un ampli guardapols de formes corbes amb decoracions florals fetes amb estuc. Aquesta decoraci\xc3\xb3 es repetir\xc3\xa0 de nou a les dues obertures del segon pis, que donen acc\xc3\xa9s a dos balcons senzills, per\xc3\xb2 de forma m\xc3\xa9s senzilla i estilitzada.\n_START_SECTION_\nHist\xc3\xb2ria\n_START_PARAGRAPH_\nL'arquitectura de Tortell\xc3\xa0 est\xc3\xa0 molt marcada per l'incendi que va patir el poble durant les guerres carlines. El foc va destruir part dels antics habitatges, provocant la necessitat d'urgent remodelaci\xc3\xb3 entre finals del segle i principis del nostre. Aix\xc3\xad la majoria de les cases destacables presenten nombroses declaracions d'estuc pr\xc3\xb2pies del gust modernista i noucentista."